|  |
| --- |
|  |

|  |  |
| --- | --- |
| **PRAKTIKBESKRIVELSE 2. og 3. PRAKTIKPERIODE, SOCIAL- OG SPECIALPÆDAGOGIK**  **jf. Bekendtgørelse nr. 211 af 06/03/2014 om uddannelse til professionsbachelor som pædagog.**  **Gældende fra 1. august 2014** | |
| **Beskrivelse af praktikstedet:**  Institutionens navn:  Adresse:  Postnr. og By:  Tlf.nr.:  Institutionens E-mail:  Hjemmeside adr.:  Institutionsleder:  Kontaktperson for praktik i pædagoguddannelsen:  Kommunal:  Privat:  Regional: | Aktivitets- og botilbud – CDH, afd. Kloden, Ilden  Borgmester Jørgensens vej 2,  9000 Aalborg  97647352  [t.tindahl@rn.dk](mailto:t.tindahl@rn.dk)  <https://ab-cdh.rn.dk/da>  Tommy Tindahl, Telefon: 51425597  Pædagoger fra afdelingen er praktikvejledere. Ilden: 97647352 / 20225079  Region Nordjylland |
| **Institutionstype/  foranstaltning**  Antal børn/unge /voksne  Aldersgruppe  Antal stuer / afdelinger  Åbningstid | Aktivitets- og Botilbud – CDH (herefter AB – CDH) er et lands- og landsdeldækkende helhedstilbud til børn, unge og voksne med døvblindhed eller høretab. AB - CDH er en del af Specialsektoren i Region Nordjylland. Få meget mere at vide på hjemmesiden, [ab-cdh.rn.dk](https://ab-cdh.rn.dk/)  Kloden er et botilbud for 25 voksne under AB - CDH, bestående af 4 afdelinger: Jorden, Ilden, Luften og Vandet. Hver afdeling er indrettet med 6 lejligheder, 1 separat lejlighed, der er tilknyttet Luften, fælles køkken-alrum, vaskerum samt et fælleshus for hele Kloden. Beboerne på Kloden er mellem 27-60 år.  Hele året: dag, aften, weekend, helligdage, ferier |
| **Institutionens formål**  jf. lovgrundlag. | AB – CDH’s mission, vision og værdier gælder for alle centrets afdelinger. Formålet ses især i missionen:  **Mission**: Vi vil medvirke til, at hvert enkelt menneske, der benytter vores tilbud, får de bedst mulige vilkår for at mestre sin egen tilværelse.  **Vision:**Vi vil være kommunernes foretrukne samarbejdspartner og leverandør af specialiserede ydelser.  **Værdier:** ITOP:  **Indflydelse** Vi tager fælles ansvar for et aktivt samarbejde og åben dialog.  **Tillid** Vi udviser og indgyder tillid.  **Ordentlighed** Vi er til at stole på og gør det, vi siger.  **Professionalisme** Vi løser vores opgaver med høj faglighed og kvalitet. |
| **Karakteristik af brugergruppen:**  Beskrivelse af den / de aktuelle børne- / bruger/borgergruppe. | **Definition af døvblindhed** ”*Døvblindhed er en specifik funktionsnedsættelse. Døvblindhed er en kombineret syns- og hørenedsættelse. Den begrænser en persons aktiviteter og forhindrer fuld deltagelse i samfundet i et sådant omfang, at det kræver, at samfundet støtter med særligt tilrettelagte servicetilbud, tilpasninger af omgivelserne og/eller tekniske hjælpemidler*.” (Nordisk definition af døvblindhed)   Definitionen udgør grundlaget for identifikationen af og service for personer med medfødt døvblindhed i alle nordiske lande. Den er baseret på FN’s standardregler og WHO’s klassifikationssystem, således at den kan bruges på tværs af landegrænser.  Den nordiske definition indeholder også en række faglige anbefalinger i forhold til identifikation af medfødt døvblindhed, udvikling af tilbud samt uddannelse af professionelle.   Link til den nordiske definition af døvblindhed på [Socialstyrelsens hjemmeside](http://www.socialstyrelsen.dk/handicap/dovblindfodt/om-medfodt-dovblindhed/definition).  **Diagnoser, som kan medføre døvblindhed** Der er mange forskellige årsager til døvblindhed. Blandt de ca. 200 danskere med medfødt døvblindhed er der fundet flere end 40 forskellige medicinske hoveddiagnoser, der ligger til grund for funktionsnedsættelsen. Årsagerne kan være for tidlig fødsel, sjældne syndromer – heriblandt CHARGE og Rubella – cytomegalovirus (CMV) og forskellige andre typer vira.  I mange tilfælde er det ikke kun syn og hørelse, der er påvirkede. Nogle diagnoser medfører også andre skader, bl.a. hjerneskader og nedsat mobilitet. Enkelte har et progredierende forløb, som kan resultere i et kortere livsforløb.  **Konsekvenser af døvblindhed** Døvblindhed, evt. kombineret med tillægshandicaps, bevirker, at et menneske er hæmmet i at opleve verden i samme omfang som andre mennesker. Det er særdeles problematisk for den døvblinde at indgå i socialt samspil, at kommunikere, at tilegne sig information og orientere sig i omgivelserne. Disse faktorer er af væsentlig betydning for personens sensomotoriske udvikling, hvilket bevirker, at den døvblinde ofte vil befinde sig på et tidligereudviklingsstadium end jævnaldrende.  Kombinationen af disse faktorer udfordrer den døvblindes forvaltning af eget liv og dermed kvaliteten af livsindhold. Derfor har den pågældende behov for omsorg, støtte og vejledning, så han/hun bliver så selvforvaltende som muligt.  **Specifikt for Ilden** I Ilden bor 6 voksne der har et dobbelt sansetab. Alderen er 34-57 år. 5 af Ildens beboere gør brug af kørestole, hvorfor der i Ilden er et stort fokus på, hvordan pædagogikken kan komme i spil i alle aspekter af livet. |
| **Arbejdsmetoder:**  Kort beskrivelse af praktikstedets pædagogiske praksis og teoretiske og metodiske grundlag (Uddybes senere i relation til uddannelsesplanens videns- og færdighedsmål) | Mennesker med funktionsnedsættelsen døvblindhed har på grund af deres særlige handicap hver deres helt unikke forståelse og opfattelse af omverden. Døvblindfødte mennesker gør deres erfaringer med hele kroppen, da syn og hørelse ikke kan bruges i fuldt omfang. Erfaringsdannelse på denne måde tager lang tid, og kræver indsigt og forståelse fra omgivelserne, da dette kan se meget anderledes ud. Når fjernsanserne er væk, skal alting opleves konkret og fysisk. Efterfølgende skal de kropslige indtryk omdannes og transformeres til at blive til kropslige udtryk og derved blive til kommunikation. I kommunikationen med døvblindfødte mennesker er det vigtigt, at al kommunikation er tilpasset den enkelte. Der tages udgangspunkt i totalkommunikation, idet visuelt tegnsprog og braille alene ikke er nok. Totalkommunikation er blandt andet taktil kommunikation, berøring og bevægelse, billedstøttet kommunikation, konkreter og symboler, håndalfabet, og ikke konventionelle tegn, som beboeren selv udvikler. Alle disse kommunikationsformer kræver en høj grad af indlevelse og viden om den enkelte, samt fysisk kontakt 1:1. Al kommunikation foregår mellem den enkelte beboer og en kommunikationspartner, da kollektiv kommunikation ikke er mulig.  Der lægges i indsatsen vægt på:   * At skabe livskvalitet for den enkelte * At skabe kontinuitet, genkendelighed og overblik i hverdagen * At skabe fællesskab og forventningens glæde * At udvikle færdigheder * At selvstændighed, selvforståelse og selvfølelse styrkes * At brugerne er aktive i egne valg * At brugernes sanseapparat stimuleres * At udvikle partnerkompetence[[1]](#footnote-1)   For at understøtte overstående, baseres indsatsen på følgende tilgange, som er relevante og begrundede i forhold til målgruppens behov.  **Kommunikationspædagogisk tilgang** Tilgangen har fokus på at anvende alle tilgængelige kommunikationsformer i kommunikationen med den enkelte. Formålet er, at den enkelte forstår og bliver forstået.  **Døvblindespecifik tilgang**  I kommunikationen med døvblindfødte mennesker er det vigtigt, at al kommunikation er tilpasset den enkelte. Der tages udgangspunkt i totalkommunikation, som blandt andet er taktil kommunikation, berøring og bevægelse, billedstøttet kommunikation, konkreter og symboler, håndalfabet, og ikke konventionelle tegn borgeren selv udvikler. Alle disse kommunikationsformer kræver hos personalet særlig viden om medfødt døvblindhed, en høj grad af indlevelse og viden om den enkelte, samt fysisk kontakt 1:1. Al kommunikation foregår mellem den enkelte borger og en kommunikationspartner, da kollektiv kommunikation ikke er mulig.  **Neuropædagogisk tilgang** Tilgangen har fokus på hjernens funktion. Formålet er at give borgeren mulighed for at trække på sine stærke sider inden for områder som opmærksomhed, kommunikation, hukommelse, orienteringsevne og social funktion.  **Relationspædagogisk tilgang** Tilgangen har fokus på samspillet mellem mennesker. Formålet er at udvikle den enkeltes selvforståelse, selvværd og selvtillid.  **Sanseorienteret tilgang** Tilgangen har fokus på at stimulere én eller flere sanser. Formålet er at fremme en persons funktionsevne.  **Kognitiv tilgang** Tilgangen har fokus på sammenhængen og den gensidige påvirkning mellem tanker, følelser, krop og handlinger. Formålet er at ændre tanke eller handling og derved opnå mere positive følelser.  **Ikke-konfronterede og konfliktnedtrappende tilgang** Tilgangen har afsæt i Low Arousal. Formålet er at forebygge problemskabende adfærd, nedtone konflikter samt forhindre magtanvendelser.  Se: <https://ab-cdh.rn.dk/da/Fagprofessionelle> |
| **Ansatte**  (pædagogiske faggrupper, andre faggrupper) | Pædagoger med special efter- el. videreuddannelse  Pædagogmedhjælpere  Social- og sundhedsmedarbejdere  Ernæringsassistenter  Husassistenter  Serviceassistenter  I afd. Ilden er der ca. 11 ansatte og en pædagogstuderende samt et antal tilknyttede vikarer. |
| **Tværprofessionelt samarbejde in- og eksternt**: | De pædagogiske afdelinger på AB - CDH indgår i tværfaglige samarbejder, hvor borgeren er i centrum, med eksempelvis sundhedspersonale, konsulenter og undervisere, som er ansat i andre afdelinger i AB – CDH.  Eksternt samarbejder vi med bl.a. Institut for Syn, Hørelse og Døvblindhed (ISHD), sundhedsvæsenet, psykiatrien, kommuner mv. |
| **Særlige forhold omkring den studerendes ansættelse:** | Studerende ansættes på samme vilkår som andre i samme faggruppe/under samme overenskomst, dog for en tidsbegrænset periode af seks måneder. Det betyder bl.a., at studerende skal leve op til Aktivitets- og Botilbud - CDH’s værdier: Indflydelse, tillid, ordentlighed og professionalisme. Studerende har tavshedspligt og skal kvittere for modtagelse og læsning af cirkulære om magtanvendelse. AB - CDH indhenter straffeattest.  Se yderligere i ”Velkommen til CDH” og på Personalenet:  <https://personalenet.rn.dk/AndreIntranet/specialsektoren/CenterDoevblindhedHoeretab/personalehaandbog/Sider/Nyansatte%20og%20studerende_Materialetil.aspx> |
| **Arbejdsforhold**  Forventes den studerende at arbejde alene?  Ved bekræftelse: hvor meget og hvordan? | Som udgangspunkt er den studerende på arbejde med erfarent personale.  Det kan forekomme, at kollegaer er ude af huset med andre beboere, og den studerende er alene. Dette forekommer først, når man vurderer, at den studerende har viden nok til at stå alene med beboere.  Endelig kan der aftales socialpædagogiske dage, få gange i løbet af en praktikperiode.  Det forventes, at den studerende arbejder dag, aften, weekender/helligdage og ferier. |
| **Øvrige oplysninger** | Studerende har adgang til og pligt til at bruge AB - CDH’s digitale dokumentationssystem Sensum One. Studerende har desuden adgang til AB - CDH’s interne kommunikationskanaler (PersonaleNet, Outlook, personaleblad), som skal bruges i det omfang, som det er relevant.  Studerende har mulighed for at tilkøbe kaffe/te-ordning samt kostordning.  Kloden tilbyder vejledning med praktikvejledere samt et introduktionsforløb for nyansatte/studerende.  Få meget mere at vide på <https://ab-cdh.rn.dk/> |

|  |
| --- |
| **Uddannelsesplan for praktikperioderne, Social- og specialpædagogik**  Praktikstedet skal jf. bekendtgørelsen §9 stk. 2 udfærdige Uddannelsesplan for de praktikperioder, praktikstedet kan modtage studerende. Planen skal udarbejdes i overensstemmelse med kompetencemålene for de relevante praktikperioder med angivelse af relevant litteratur, organisering af praktikvejledning og af kontakt til professionshøjskolen. Uddannelsesplanen udarbejdes i samarbejde med professionshøjskolen. |
| **Specialiseringsmuligheder:**  Hvilke specialiseringsmuligheder kan praktikstedet tilbyde? (*Sæt X - Nogle praktiksteder, kan tilbyde flere specialiseringsmuligheder. Vi opfordrer til, at praktikstedet angiver primær og evt. sekundær specialiseringsmulighed)*  *Primær: Sekundær:*   * Dagtilbudspædagogik * Skole- og fritidspædagogik   X   * Social- og specialpædagogik |
| **Valgfagsområder:**  Følgende emneområder er valgfag for de studerende i løbet af uddannelsen.  Hvilke af disse emneområder kan ses i det daglige arbejde i institutionen?    x  1) Kreative udtryksformer.  x  2) Natur og udeliv.  x  3) Sundhedsfremme og bevægelse.  4) Medier og digital kultur.  x  x  5) Kulturprojekter og kulturelt iværksætteri.  x  6) Social innovation og entreprenørskab.  x  7) Kulturmøde og interkulturalitet. |

| **Uddannelsesplan i forhold til kompetence-, videns- og færdighedsmål,**  **Social- og specialpædagogik, 2. praktikperiode** | | |
| --- | --- | --- |
| ***Relation og kommunikation***  *Praktikken retter sig mod pædagogens relationer, professionelle kommunikation og pædagogiske aktiviteter og midler i pædagogisk praksis.* | | |
| ***Kompetencemål:*** *Den studerende kan kommunikere professionelt i relation til målgruppen og kolleger og kan på baggrund gennemføre pædagogiske aktiviteter på et etisk forsvarligt grundlag* | | |
| ***Vidensmål:*** *Den studerende har viden om*   |  | | --- | |  | | ***Færdighedsmål:*** *Den studerende kan* | **Hvilke muligheder for læring kan etableres gennem den daglige pædagogiske praksis og praktikvejledningen?**   1. **Hvad har den studerende mulighed for at lære hos os i forhold til videns- og færdighedsmålet?** 2. **Hvordan kan den studerende lære dette – gennem deltagelse, litteratur, observation og refleksion – og hvordan understøtter vi den studerendes læring?** |
| *kommunikationsformer og relationsdannelse, herunder om den professionelle samtale,* | *kommunikere professionelt, etablere og indgå i professionelle relationer til mennesker i udsatte positioner,* | 1. Den studerende i Ilden vil igennem sin praktik få viden om de kommunikationsformer, pædagogen bliver nødt til at gøre brug af for at danne relationer til personer med medfødt døvblindhed. Den studerende vil få viden om brug af totalkommunikation med specielt fokus på tegnsprog, taktilt tegnsprog og taktil kommunikation, da specielt kropslige sanser bruges til kommunikation, hvis syn og hørelse er reduceret. Totalkommunikation er bl.a. berøring og bevægelse, billedstøttet kommunikation, konkreter og symboler, håndalfabet og ikke-konventionelle tegn samt lyde, som beboeren selv udvikler. Selvskadende adfærd hos en enkelt beboer, tolkes ligeledes på, som en del af dennes kommunikative udtryk.   Alle disse kommunikationsformer kræver en høj grad af indlevelse og viden om den enkelte samt fysisk kontakt 1:1. Al kommunikation foregår mellem den enkelte døvblinde og en partner, da kollektiv kommunikation ikke er mulig.  Den studerende vil blive præsenteret for døvblindspecifik litteratur, som kan belyse de problematikker, man kan have som en person med et dobbelt sansetab, og hvilke udfordringer det giver pædagogen i relationsarbejdet med en døvblindfødt person.   1. Den studerende i Ilden bliver oplært af personalet i afdelingen i en passende periode i praktikkens start. Her vil den studerende få kendskab til de enkelte beboeres kommunikationsformer og muligheder. I den periode oplæres begyndende færdigheder for brug af tegn og taktilkommunikation, som giver grundlag til relationsdannelsen til de døvblindfødte. Færdighederne skulle gerne udvikles hen over praktikperioden med vejledning fra kollegaer og praktikvejledere – både i dagligt arbejde, men også til vejledning.   Den studerende vil under sin praktikperiode deltage i et introduktionskursus for arbejdet med døvblindfødte. Her vil der bl.a. være et mindre tegnsprogskursus.  Den studerende kan gøre brug af litteraturen ”Kommunikation og Medfødt døvblindhed” – der er 4 bøger i alt. |
| *professionsetik og pædagogiske værdier,* | *analysere og vurdere etik, magt og ligeværd i sin egen og andres tilgang til det enkelte menneske og til fællesskaber****,*** | 1. Når man arbejder med personer med medfødt døvblindhed, bliver man i sin pædagogiske praksis i Ilden dagligt udfordret i etiske refleksioner. Beboerne i Ilden kan have udfordringer med at udtrykke ønsker for indhold i eget liv, hvor det ofte er pædagogen som tolker, tager initiativ til aktiviteter eller andre valg for beboerne. På AB – CDH arbejder man med værdierne: ITOP: **I**ndflydelse – **T**illid – **O**rdentlighed – **P**rofessionalisme. Værdier, som vi bruger til bestræbelsen på, at Ildens beboere får de bedst mulige vilkår for at mestre deres eget liv med de forudsætninger, de har. 2. Som studerende i Ilden finder vi det oplagt, at man stifter bekendtskab med Per Lorentzens ”Fra tilskuer til deltager”, som beskæftiger sig med bl.a. etiske overvejelser i faglig praksis.   Desuden vil personalemøder, vejledningstimer og kollegial sparring være oplagte for den studerende at deltage i faglig udveksling af erfaringer om egne og andres praksis. |
| *konflikt- og voldsforebyggelse, konfliktnedtrapning og udadreagerende adfærd,* | *vurdere konflikter, forebygge og håndtere konflikter samt evaluere indgreb i konflikt- og voldsepisoder* | a) Det dobbelte sansetab kan medføre misforståelser pga. manglende gensidig forståelse og information. Dette kan medføre frustration hos den enkelte beboer. Vi arbejder ud fra en forebyggende pædagogisk strategi for at undgå konflikter. I Ilden er der sjældent konflikter beboerne imellem, men konflikterne opstår oftere i de krav pædagogerne stiller beboerne i forhold til fx personlig pleje. En enkelt beboer har en kropslige udtryk, som kan blive skadende udelukkende for vedkommende selv.  b) Den studerende vil i daglig praksis og vejledning reflektere over egne oplevelser med konflikter og arbejde med konfliktløsende muligheder i samråd med vejledere og kollegaer. |
| *bevægelsesmæssige, musiske, æstetiske og kreative processers betydning i den socialpædagogiske praksis og* | *tilrettelægge, gennemføre og evaluere pædagogiske aktiviteter inden for udvalgte områder, herunder inddrage børn, unge og voksnes kreativitet og perspektiv og* | a) Når syns- og høresansen er svækket eller slet ikke er brugbar, træder de andre sanser til for at opfatte verdenen hos mennesker med medfødt døvblindhed. Her kan bevægelsesmæssige, smagsmæssige, musiske, æstetiske og kreative processer i relation med den døvblindfødte person være relevante til at stimulere som kompensation for det dobbelte sansetab.  b) Der er god mulighed for at lave projekter i Ilden. Det kan både være projekter med enkelte beboere eller som gruppeaktiviteter. Vejledere og personalegruppen står til rådighed for sparring med evaluering og refleksioner til andre perspektiver til projektet. |
| *hjælpemidler og professionsteknologier i et lærings- og udviklingsperspektiv.* | *vurdere og anvende hjælpemidler og professionsteknologier i samarbejde med mennesker med særlige behov med henblik på at understøtte udvikling og læring.* | a) Den studerende vil under sin praktik få viden om hjælpemidler, ernæringssonde og forflytningsteknikker. 5 af Ildens beboere gør brug af kørestole. Desuden vil den studerende stifte bekendtskab med hjælpemidler, som kan bidrage til kompensation af et dobbelt sansehandicap.  I samarbejde med enkelte beboere, benyttes iPad til at støtte kommunikationen. Dette kan være en simpel form for billedkommunikation eller små historier om dagligdagens oplevelser.  Den studerende skal under sin praktik dokumentere sin praksis på vores IT-system: Sensum One. Systemet bruges til videndeling af pædagogiske refleksioner over sin praksis.  b) Den studerende vil dagligt arbejde med hjælpemidler og gøre overvejelser om hvilket hjælpemiddel er det rette i egen praksis i givne situationer. |
| **Angivelse af relevant litteratur:** | Se litteraturliste på side 19 og læs beskrivelse af 3. praktik for at få et større indblik af praktikstedet. | |

| **Uddannelsesplan i forhold til kompetence-, videns- og færdighedsmål,**  **Social- og specialpædagogik, 3. praktikperiode** | | |
| --- | --- | --- |
| ***Samarbejde og udvikling***  Praktikken retter sig mod samarbejdsrelationer i og udvikling af social- og specialpædagogisk praksis i samspil med målgrupperne. | | | |
| ***Kompetencemål:*** *Den studerende kan gennem udvikling af pædagogisk praksis understøtte de tre målgruppers lærings-, udviklings- og omsorgsbehov og perspektiver i samarbejde med relevante aktører* | | | |
| ***Vidensmål:*** *Den studerende har viden om* | ***Færdighedsmål:*** *Den studerende kan* | ***Hvilke muligheder for læring kan etableres gennem den daglige pædagogiske praksis og praktikvejledningen?***   1. ***Hvad har den studerende mulighed for at lære hos os i forhold til videns- og færdighedsmålet?*** 2. ***Hvordan kan den studerende lære dette – gennem deltagelse, litteratur, observation og refleksion – og hvordan understøtter vi den studerendes læring?*** | |
| *institutionelle, organisatoriske og ledelsesmæssige rammer for social- og specialpædagogiske indsatser,* | *agere professionelt inden for de givne institutionelle, organisatoriske og ledelsesmæssige rammer,* | Vi anbefaler, at du læser uddannelsesplanen for 2. praktik for yderligere informationer om Ildens pædagogiske dagligdag.  Da Ilden er en del af Region Nordjyllands Specialsektor og Serviceloven § 108, skal vi leve op til regionens kvalitetsstandarder, herunder mål og delmål fra de individuelle planer. Du vil opnå en viden om det nordiske og internationale samarbejde omkring døvblindhed, hvor der blandt andet er lavet en definition af døvblindhed (se litteraturliste). Derunder får du et indblik i Aktivitets- og botilbud – CDH som organisation. I dagligdagen arbejder vi ud fra forskellige retningslinjer, eksempelvis UTH (indrapportering af utilsigtede hændelser ved medicin), magtanvendelse, beskrivelse af pædagogiske delmål, individuelle planer m.m.  Du skal lære at agere inden for disse rammer via dit daglige pædagogiske arbejde, hvor du blandt andet får mulighed for at deltage aktivt og få indsigt i teamarbejde samt tværfagligt samarbejde.  Information om AB - CDH’s organisatoriske og pædagogiske grundlag får du gennem vejledning/møde med afdelingsleder samt på introdage.  På tilbuddets hjemmeside findes beskrivelse af de danske kvalitetsstandarder. | |
| *forskellige social- og specialpædagogiske tilgange og metoder,* | *foretage en faglig vurdering af de metoder, som anvendes på praktikstedet,* | Døvblindhed er en specifik funktionsnedsættelse, der er et resultat af en kombination af en syns- og hørenedsættelse i en sådan grad, at den ene nedsatte sans ikke kan kompensere for den anden. Nogle døvblinde er helt døve og helt blinde, andre har både syns- og hørerester. Når syn og hørelse er nedsat, vil andre kropslige sanser blive dominerende, f.eks. taktilsans, kinæstetisk sans, lugtesans, smagssans. Derfor arbejder vi i Ilden med følgende områder:   * Kvalitetsstandarder: Mål og delmål * Syns- og hørenedsættelse * Definition af døvblindhed * Totalkommunikation, herunder taktilt tegnsprog, visuelt tegnsprog, billedkommunikation, referenceobjekter, konkreter * Sansestimulering * BETS (Bodily Emotional Traces / kropslige indtryk der danner kropslige spor eller udtryk) * Motorik og mobility * Dialektisk handicapsyn * Tværfagligt samarbejde * Mesterlære * Relationsarbejde * Udviklingspsykologi (pædagogisk grundviden i forhold til et barns udvikling) * Indflydelse på eget liv * Nærmeste zone for udvikling * Ligeværdighed og respekt, etik, værdier * Dialogisk kommunikationsperspektiv * Videoanalyse * Kollegial sparring og videndeling på teammøder og p-møder * Neuropædagogik i et vist omfang.   Du skal koble elementer af disse teorier til din pædagogiske praksis, gøre observationer over egen og kollegaers praksis og diskutere dette på vejledning samt med kollegaer. Du skal dokumentere vha. dine refleksionsark, logbog og på Sensum One. | |
| *tilgrænsende fagligheder og rammerne for tværprofessionelt samarbejde,* | *indgå i tværprofessionelt samarbejde om løsningen af konkrete opgaver og/ eller problemstillinger,* | I Ilden og generelt på AB - CDH er der et bredt tværfagligt samarbejde for at højne den enkeltes livskvalitet. Vi samarbejder med internt ansatte som socialrådgiver, seksualvejleder og ernæringsassistent.  Derudover har vi en intern behandlingsafdeling med fysioterapeut, ergoterapeut, lærere, sygeplejerske, syns og-hørekonsulenter samt et tæt samarbejde med Aktivitets- og samværstilbuddet. Eksternt samarbejder vi med fysioterapeut, massør, diætist, pårørende, praktiserende læge, speciallæger, tandlæge, m.fl.  I det daglige arbejde får du mulighed for at deltage aktivt i dette samarbejde og sparring med det tværfaglige personale. Herunder får du mulighed for at reflektere over din egen professionelle rolle til vejledning. | |
| *opgave- og ansvarsfordeling mellem målgrupperne, professionelle, frivillige og pårørende,* | *redegøre for egen faglighed, opgaver og ansvar i et mangefacetteret samarbejde* | Du kan hos os opnå forståelse for den pædagogiske profession og faglighed, hvormed du kan få indsigt i pædagogens rolle, ansvarsområder m.m. Der er stor åbenhed for pårørendes indflydelse på deres barns liv. Beboerne har alle tildelt personlige og økonomiske værger, hvilke kan være pårørende eller professionelle. Pædagogerne i Ilden samarbejder tæt med disse.  Det er pædagogernes opgave at være koordinerende ifht. de tilgrænsende fagligheder, dvs. brug af det tværfaglige samarbejde.  Du kan via dagbogsnotater på Sensum One, selvrefleksion, vejledning, oplæg på personalemøder samt deltagelse i møder, opnå færdigheder i at redegøre for din egen pædagogiske praksis. Derudover er der mulighed for samarbejde med pårørende og refleksion over, og dokumentation af egen rolle heri.  Da Ilden er beboernes hjem, er det pædagogerne, der står for alle praktiske og helbredsmæssige opgaver som fx tøjindkøb, medicin, lægebesøg m.m. I forhold til indkøb og lommepengeøkonomi er der fastlagt aftaler med pårørende samt personlig og økonomisk værge. | |
| *forandringsprocesser og innovation* | *deltage i udviklingen af den pædagogiske praksis gennem innovative og eksperimenterende tiltag,* | Mennesker med funktionsnedsættelsen medfødt døvblindhed har på grund af deres særlige handicap hver sin forståelse af omverden. Døvblindfødte gør deres erfaringer med hele kroppen, da syn og hørelse ikke kan bruges i fuldt omfang. Erfaringsdannelse på denne måde tager lang tid og kræver indsigt samt forståelse fra omgivelserne, da dette ser anderledes ud. Når fjernsanserne er nedsat, skal alting opleves konkret og fysisk. Efterfølgende skal de kropslige indtryk omdannes til udtryk, hvor pædagogen tillægger de kropslige udtryk kommunikativ værdi. Derfor skal man være tålmodig, når forandringsprocesser igangsættes.  Med udgangspunkt i beboerne i Ilden kommer du med innovative tiltag og eksperimenterende metoder, som kan afprøves.  Den pædagogiske praksis udvikles gennem beboernes livslange læring. Personalet foretager videndeling og kompetenceudvikling via delmålsarbejde omkring beboerne, på personalemøder, teammøder samt tværfagligt samarbejde.  Eksempler på denne pædagogiske praksis er kaffeklub, sommertræf, udelivsdage, pædagogiske forløb og sommerferiedagene for beboerne. | |
| *didaktiske og pædagogiske metoder til udvikling af pædagogisk praksis, herunder dokumentation og evaluering, og* | *sætte mål, anvende dokumentations- og evalueringsmetoder og udvikle viden gennem deltagelse, systematisk erfaringsopsamling og refleksion over pædagogisk praksis og* | Du kan hos os tilegne dig viden om ovennævnte faglige områder (se mål ”forskellige social- og specialpædagogiske tilgange og metoder”).  Du vil modtage vejledning, deltage i praksis, reflektere over denne, anvende dokumentations- og evalueringsmetoder som Sensum One dagbogsnotater samt delmålsbeskrivelser, kollegial sparring, individuelle handleplaner for beboerne, egne refleksionsark, logbog og videoanalyse.  Der kan blive mulighed for at deltage i tværfaglige møder, supervision, teammøder, interne og eksterne kurser, videndeling på personalemøder, temadage m.m. | |
| *førstehjælp.* | *udføre grundlæggende førstehjælp* | Information om epilepsi og anden type anfald, brand, forebyggelse af skader, fejlsynkning, førstehjælpskasse, dagligdagshændelser, selvskadende adfærd. | |
| **Angivelse af relevant litteratur:** | *Medfødt døvblindhed – støtte til børn og voksne, som er født med en syns- og hørenedsættelse eller er blevet døvblinde kort efter fødslen.*  Saskia Damen, Mijkje Worm, 2016. Materialecentret.  *Kommunikation og Medfødt Døvblindhed; bog I- IV*  Redigeret af Jacques Souriau, Inger Rødbroe, og Marleen Janssen.  Materialecentret i samarbejde med Videnscenter for Døvblindfødte.  *At lære at se – videoanalyse for professionelle der arbejder med personer med medfødt døvblindhed.*  Birgitte Arild Nielsen, Bente Ramsing, Dorte Lindberg Jensen, Helle Buelund Selling, Mona Pagnozzi, 2013. Materialecentret.  *Handicappsykologi – en grundbog om arbejdet med mennesker med funktionsnedsættelser*  Louise Bøttcher og Jesper Dammeyer. 2010. Samfundslitteratur.  *Kommunikationshandicap*  Louise Bøttcher og Jesper Dammeyer. 2015. Samfundslitteratur  *Fra tilskuer til deltager: samspil og kommunikation med voksne udviklingshæmmede*  Per Lorentzen. 2008. Materialecentret.  *Dialog med usædvanlige børn*  Per Lorentzen. Materialecentret.  *Kommunikative relationer: -indsatser der skaber kommunikation med mennesker med medfødt døvblindhed*  Af Anne Varren Nafsted og Inger Bøgh Rødbroe. 2013. Materialecentret.  *Kropslig og taktil sprogudvikling*  Redigeret af Jesper Dammeyer og Anja Nielsen. 2013. Materialecentret.  *Kort og godt om konflikter og Low Arousal* af Bo Hejlskov Elvén 2018  TegnApp Tegnordbog til mobilen, udviklet af Materialecentret.  Tegnalfabet – kort udleveres fra Materialecentret.  Materialecenterets materialer om døvblindhed:  <https://www.matcen.dk/laereboger/dovblindhed.html>  Nordisk definition af døvblindhed:  <https://socialstyrelsen.dk/handicap/dovblindhed/definition-af-dovblindhed>  FN’s handicapkonvention:  <https://menneskeret.dk/handicap>  Socialstyrelsens publikationer om døvblindhed:  <https://socialstyrelsen.dk/handicap/dovblindhed/udgivelser>  Mission, værdier, kvalitetsmodeller, sundhedsfaglige instrukser, organisationsdiagram m.m. der arbejdes ud fra kan findes på:  <https://ab-cdh.rn.dk/om-aktivitets-og-botilbud-cdh>  Serviceloven:  <https://socialstyrelsen.dk/handicap/psykiske-vanskeligheder/om-psykiske-vanskeligheder/lovgivning> | | |

1. Partnerkompetence; personer i den døvblindes netværk/nærmiljø, som med faglig viden om den enkeltes funktionsnedsættelse er i stand til at synliggøre den døvblindes kompetencer og dermed udvikling af den døvblindes potentialer [↑](#footnote-ref-1)